craciuncg/RoMedQA_v2 huggingface dataset:
Despre ionii din organism este adevărat că:
1. concentrația lor poate fi exprimată în mE/l
2. concentrația anionilor din lichidele organismului este asigurată de mecanisme reglatoare primare pentru restabilirea homeostaziei
3. excesul ionului cu cea mai mare concentrație din lichidul intracelular poate cauza aritmii
4. ionul cu cea mai mare concentrație din lichidul extracelular este reabsorbit și la nivelul unor glande cu unitate secretorie tubulară încolăcită
5. niciun răspuns corect
Răspuns corect: 34
Ioan a călcat într-o pioneză. Privind neuronii din cornul anterior al măduvei spinării, care se activează în cadrul reflexului de retragere, este adevărat că:
1. axonii lor formează nervi aferenți
2. neurotransmițătorul care se eliberează din butonii terminali ai axonului, după legarea de receptori, este recuperat prin endocitoză
3. primesc prin intermediul interneuronilor informație de la neuronii care au corpul celular în ganglionul rădăcinii posterioare a nervului spinal
4. în butonii terminali se deschid canalele de calciu voltaj-dependente
5. niciun răspuns corect
Răspuns corect: 34
Activitatea motorie a stomacului cuprinde:
1. evacuarea conținutului gastric în duoden
2. contracții peristaltice
3. stocarea alimentelor
4. contracții de foame
5. niciun răspuns corect
Răspuns corect: 1234
Venele cave se diferențiază între ele prin:
1. relația funcțională cu vena portă
2. drenarea sângelui venos de la nivelul membrelor inferioare
3. relația cu diafragma
4. drenarea fluxului limfatic
5. participarea la circulația sistemică
Răspuns corect: 1234
Alegeți afirmațiile adevărate:
1. aria corticală responsabilă de elaborarea gândirii este situată anterior de șanțul central
2. aria corticală responsabilă de salivație se află în lobul frontal
3. aria corticală responsabilă de memoria vizuală și auditivă este situată inferior de șanțul lateral
4. aria corticală responsabilă de judecata perceptuală este situată în același lob cu aria lui Broca
5. niciun răspuns corect
Răspuns corect: 13
Care dintre următoarele enunțuri în legătură cu K+ este corect?
1. potasiul se absoarbe în stomac
2. potasiul este secretat în salivă
3. potasiul este secretat de către ansa Henle
4. potasiul este secretat de către colon
5. niciun răspuns corect
Răspuns corect: 1234
Referitor la metabolism este adevărat că:
1. anabolismul - sinteza de materie organică, cu producere de energie
2. anabolismul - sinteza de materie organică, necesită energie
3. catabolismul - descompunerea materiei organice, cu producere de energie
4. catabolismul - descompunerea materiei organice, necesită energie
5. niciun răspuns corect
Răspuns corect: 23
Referitor la țesutul osos spongios, este adevărat că:
1. este mai puțin dens decât cel compact
2. în jurul canalului central al osteonului se găsesc lamele osoase
3. se localizează în interiorul oaselor plate
4. diafiza oaselor lungi este acoperită la exterior de os spongios
5. niciun răspuns corect
Răspuns corect: 13
La o persoană anticorpii IgE se leagă de alergeni din mediul înconjurător. În acest caz:
1. poate avea febră
2. din mastocite se eliberează histamină
3. în mod tipic apare bronșită
4. dacă numărul de leucocite al acestei persoane este de 7000/mm3 și numărul de eozinofile este de 700/mm3, valorile sunt considerate normal
5. niciun răspuns corect
Răspuns corect: 12
Selectați enunțurile corecte:
1. venele uterine se deschid în vena iliacă internă
2. din artera subclaviculară se desprinde o ramură care intră în craniu și participă la vascularizația encefalului
3. vena cavă inferioară se formează prin fuziunea venelor brahiocefalice
4. arterele digitale plantare se desprind din artera dorsală a piciorului
5. ramurile trunchiului celiac vascularizează jejuno-ileonul, cecul și colonul
Răspuns corect: 12
Despre sistemul endocrin sunt corecte afirmațiile:
1. hipofiza anterioară este conectată cu hipotalamusul median prin sistemul port hipotalamo-hipofizar
2. glanda tiroidă este organizată sub formă de foliculi care sintetizează TSH
3. epifiza este localizată între coliculii cvadrigemeni inferiori și aparține epitalamusului, componentă a diencefalului
4. medulosuprarenala, anatomic și funcțional, este un ganglion simpatic
5. pancreasul endocrin este reprezentat de insulele Langerhans, care conțin celule secretante ale singurului hormon hipoglicemiant
Răspuns corect: 145
Cu privire la circulația sângelui sunt corecte următoarele afirmații:
1. se face cu presiune mai mică spre arteriole
2. la nivelul arterei aorte se apreciază măsurând debitul sanguin al ventriculului stâng
3. este continuă prin artera iliacă externă
4. se realizează cu viteză mai mare spre țesuturi
5. niciun răspuns corect
Răspuns corect: 123
Vitaminele liposolubile absorbite la nivel intestinal sunt:
1. vitamina K
2. vitamina D
3. vitamina A
4. vitamina E
5. niciun răspuns corect
Răspuns corect: 1234
Efectele stimulării simpaticului sunt:
1. scăderea secreției lacrimale
2. reducerea debitului urinar
3. midriază
4. creșterea secreției glandelor gastrice
5. creșterea secreției de renină
Răspuns corect: 123
Următoarele afirmații referitoare la organitele celulare sunt adevărate:
1. centriolii sunt orientați paralel la nivelul centrozomului
2. reticulul endoplasmatic neted leagă plasmalema de stratul intern al membranei celulare
3. aparatul Golgi este situat la periferia citoplasmei
4. lizozomii sunt corpusculi sferici, care conțin enzime hidrolitice
5. mitocondriile sunt prezente la nivelul polului bazal al nefrocitelor
Răspuns corect: 45
Alegeți afirmația/afirmațiile corectă/corecte:
1. celulele musculare netede sunt așezate, în straturi, în peretele tubului gastrointestinal
2. corpii denși de la nivelul mușchilor netezi sunt echivalentul benzii A din mușchii scheletici
3. fibra musculară netedă se contractă mai rapid decât fibra scheletică și menține contracția o perioadă mult mai lungă
4. sistemul nervos simpatic poate stimula contracțiile mușchiului neted
5. niciun răspuns corect
Răspuns corect: 14
La ce vârstă apare premolarul secundar bicuspid:
1. 10-12 ani
2. 11-14 ani
3. 12-14 ani
4. 11-12 ani
5. niciun răspuns corect
Răspuns corect: 14
Selectați enunțurile corecte referitoare la structurile tubului digestiv:
1. la nivel esofagian, peristaltismul secundar, asigurat de sistemul nervos enteric, se datorează prezenței alimentelor în esofag
2. rectul, ultima porțiune a intestinului gros, este vascularizat de ramuri ale arterei mezenterice inferioare și ale arterei iliace interne
3. la nivelul glandelor salivare, secreția apoasă este consecința stimulării nucleilor salivatori din bulb și punte
4. ficatul, pancreasul și duodenul sunt vascularizate de ramuri ale trunchiului celiac
5. la nivel gastric, peristaltismul este stimulat de impulsuri transmise prin nervul splanhnic mare
Răspuns corect: 12
Oasele au următoarele roluri:
1. în metabolismul calciului și al electroliților
2. în eliberarea spontană a substanțelor toxice
3. în hemoliză la copii
4. în susținerea corpului și a locomoției
5. ca și sediu al organelor hematopoietice
Răspuns corect: 145
Paleocortexul:
1. este inclus în sistemul limbic
2. conține 6 straturi celulare
3. nu este inclus în sistemul limbic
4. conține 2 straturi celulare
5. conține 4 straturi celulare
Răspuns corect: 14
Înainte cu 2 zile de la data admiterii la medicină, Mihai a uitat complet de noile reglementări și nu a învățat capitolele 7 și 9. Acest lucru i-a indus o stare de stres resimțită printr-o presiune puternică la nivelul cefei. După ce și-a măsurat tensiunea și pulsul acesta a observat următoarele valori: 180/100 mmHg, 100 de bătăi pe minut. Despre cele menționate putem afirma că:
1. zgomotele Korotkoff se aud pentru o perioadă mai lungă de timp
2. nodul atrioventricular prin stimul simpatic crește frecvența cardiacă
3. nivelul de hormoni cu structura aminică este crescut
4. nodul sinoatrial este stimulat prin acțiunea vasoconstrictoare a adrenalinei și noradrenalinei
5. niciun răspuns corect
Răspuns corect: 13
Care dintre afirmațiile privind nervii cranieni sunt adevărate?
1. pot conține în ganglionul de pe traiectul lor protoneuronul unor căi de conducere senzitive sau senzoriale
2. pot coordona reacții motorii somatice și vegetative din zona capului, toracelui și abdomenului, dar nu și din cea a pelvisului
3. senzoriali, pot avea originea și în nucleii vestibulari bulbari și cohleari pontini
4. motori, au originea reală în nucleii motori somatici și vegetativi ai trunchiului cerebral
5. senzitivi, au originea reală în nucleii senzitivi ai trunchiului cerebral
Răspuns corect: 124
Rinichii prezintă:
1. ureterul, care se deschide în vezica urinară
2. raport cu o glandă endocrină ce secretă hormoni sterolici
3. nefroni localizați majoritar juxtamedular
4. capilare cu presiune hidrostatică de 60 mmHg
5. tubi colectori ce aparțin de nefron
Răspuns corect: 24
La întuneric:
1. este stimulată funcția gonadelor
2. pigmenții vizuali din conuri sunt descompuși în retinen și opsine
3. crește secreția de melatonină
4. scade secreția de LH
5. niciun răspuns corect
Răspuns corect: 34
Referitor la dezvoltarea celulelor sistemului imun sunt adevărate următoarele, cu excepția:
1. timozina ajută la diferențierea celulelor stem
2. limfocitele B se maturează în nodulii limfatici din tractul gastrointestinal
3. hemocitoblastul este o celulă precursoare imatură
4. limfocitele T se maturează pe aceeași cale cu celulele „natural killer”
5. niciun răspuns corect
Răspuns corect: 14
Un pacient în vârstă de 23 de ani, înălțime de 193 cm, greutate de 90 kg, prezintă pe milimetru cub de sânge: 5,4 milioane de globule roșii, 10000 de plachete, 12000 leucocite (dintre care 6500 de neutrofile și 700 de eozinofile), poate avea:
1. tulburări de coagulare
2. febra fânului
3. anemie
4. infecție bacteriană
5. niciun răspuns corect
Răspuns corect: 14
Următoarele componente ale unor secreții digestive acționează asupra bacteriilor:
1. sărurile biliare
2. HCO3-
3. acidul clorhidric
4. lizozimul
5. niciun răspuns corect
Răspuns corect: 134
Axonii neuronilor din ganglionul spinal realizează conexiuni directe cu:
1. corpusculii neurotendinoși Golgi și corpusculii Ruffini, receptori pentru sensibilitatea kinestezică
2. neuronii somatomotori și visceromotori din cornul medular anterior
3. neuronii senzitivi din cornul posterior medular ai căror axoni formează fasciculul gracilis și fasciculul cuneat
4. neuronii senzitivi din cornul posterior medular ai căror axoni formează fasciculul spinotalamic lateral
5. neuronii senzitivi din cornul posterior al măduvei ai căror axoni formează fasciculul spinocerebelos direct
Răspuns corect: 45
În organism, ATP-ul:
1. se formează în cantitatea mai mare în timpul glicolizei anaerobe decât în ciclul acizilor tricarboxilici
2. poate fi sintetizat în matricea mitocondrială în timpul fosforilării oxidative
3. acționează ca agent de legătură pentru transferul de energie între principiile alimentare și sistemele funcționale celulare
4. este cel mai abundent depozit de legături fosfat macroergice din celulă
5. furnizează energie directă, pentru transportul monozaharidelor prin membrana bazo-laterală a enterocitelor
Răspuns corect: 23
Selectați afirmațiile adevărate privind analizatorul cutanat:
1. epidermul este hrănit prin osmoză din lichidul intracelular
2. corpusculii Krause se găsesc în derm și sunt considerați pentru rece
3. receptorii pentru durere se adaptează puțin sau deloc în prezența stimulului
4. corpusculii Vater-Pacini se află în derm
5. discurile Merkel recepționează atingerea și sunt situați mai profund în derm
Răspuns corect: 23
La nivelul trunchiului:
1. topografic, ficatul ocupă în totalitate abdomenul lateral drept
2. epigastrul este o subdiviziune din partea superioară a abdomenului
3. mediastinul face parte din cavitatea toracică
4. diafragma perineală limitează cavitatea pelvină
5. niciun răspuns corect
Răspuns corect: 234
Următoarele structuri se găsesc atât în cavitatea abdominală cât și în cavitatea toracică:
1. nervul vag
2. vena cavă inferioară
3. esofagul
4. canalul toracic
5. niciun răspuns corect
Răspuns corect: 1234
Selectați enunțurile corecte referitoare la componentele sistemului respirator:
1. cartilajele traheale sunt formate din țesut conjunctiv semidur cartilaginos hialin
2. epiglota este formată din țesut conjunctiv semidur cartilaginos elastic
3. cavitatea nazală este formată din fosele nazale situate deasupra bazei craniului
4. mucoasa bronhiolelor este formată din țesut epitelial de acoperire simplu (unistratificat) cubic
5. traheea este formată și din țesut epitelial de acoperire pseudostratificat cilindric ciliat și neciliat
Răspuns corect: 1245
Precizați care sunt afirmațiile adevărate:
1. ultima componentă care intră în alcătuirea spermatozoidului este acrozomul
2. la foliculul terțiar între coroana radiata și ovocit se află zona pellucida
3. în zona medulară a ovarului se află foliculii ovarieni în diferite faze de evoluție
4. sexul copilului este determinat de tipul de spermatogonie care fecundează ovulul
5. spermatocitul de ordin II este o celulă haploidă
Răspuns corect: 25
Despre pancreas este adevărat că:
1. pancreasul endocrin este o structură glandulară tubulo-acinoasă
2. pancreasul exocrin eliberează în duoden chimotripsina, care va degrada peptidele în aminoacizi
3. hormonul secretat de celulele alfa din insulele Langerhans facilitează glicogenoliza la nivelul ficatului
4. reprezintă unul dintre organele anexe ale sistemului digestiv, alături de glandele salivare și ficat
5. niciun răspuns corect
Răspuns corect: 34
În cadrul unei ore de biologie se studiază cu ajutorul microscopului optic peretele stomacului. La acest organ elevul poate să observe:
1. un epiteliu simplu cilindric care acoperă vilozitățile
2. glande tubulare ramificate
3. un epiteliu simplu pavimentos pe suprafața internă
4. celule endocrine dispuse în grosimea mucoasei
5. niciun răspuns corect
Răspuns corect: 24
Alegeți asocierea/asocierile corectă/corecte referitoare la vitaminele hidrosolubile:
1. tocoferolul - rol în formarea eritrocitelor
2. biotina - rol în metabolismul acizilor nucleici
3. riboflavina - cofactor în metabolismul lipidelor
4. acidul folic - rol în formarea globulelor albe
5. niciun răspuns corect
Răspuns corect: 24
Următoarele patologii au cauze genetice:
1. talasemia
2. anemia cu celule mari și palide
3. anemia aplastică
4. anemia cu eritrocite în formă de seceră
5. niciun răspuns corect
Răspuns corect: 14
Următoarele afirmații sunt adevărate, cu excepția:
1. coarnele anterioare ale măduvei spinării conțin neuroni somatomotori ai căror axoni formează rădăcina dorsală a nervilor spinali
2. între coarnele laterale și anterioare ale măduvei spinării se află substanța reticulată a măduvei
3. limita superioară a măduvei corespunde emergenței primului nerv spinal
4. șanțul median posterior limitează cornul posterior
5. dilatația lombară se găsește distal de dilatația cervicală
Răspuns corect: 124
Care dintre următoarele afirmații sunt adevărate?
1. excitabilitatea și conductibilitatea sunt proprietăți atât ale miocardului de lucru cât și ale centrilor de automatism cardiac
2. lungimea și tensiunea mușchiului variază în timpul contracțiilor auxotonice
3. sfincterul anal extern, dar și cel intern al vezicii urinare conțin fibre musculare striate, aflate sub control voluntar
4. acetilcolina scade forța contracțiilor peristaltice atât la nivelul stomacului cât și la nivelul intestinului subțire
5. în inspirație sunt implicați mușchi striați: diafragmul, mușchii gâtului și mușchii drepți abdominali
Răspuns corect: 12
Selectați afirmațiile corecte:
1. semimembranos - origine: ischion - inserție: tibie (condil medial)
2. deltoid - origine: clavicula, scapula - inervație: n. axilar
3. pectoral mic - origine: coaste (II-VI) - inserție: scapula
4. fesier mic - origine: ilion - inervație: n. fesier inferior
5. niciun răspuns corect
Răspuns corect: 12
Referitor la fluidele corpului este adevărat că:
1. corpul unui bărbat cu o greutate de 90 kg conține aproximativ 54 kg apă
2. corpul unei femei cu o greutate de 50 kg conține aproximativ 25 kg apă
3. corpul unei femei cu o greutate de 60 kg conține aproximativ 36 kg apă
4. corpul unui bărbat cu o greutate de 96 kg conține aproximativ 48 kg apă
5. niciun răspuns corect
Răspuns corect: 12
Alegeți perechile de hormoni care au același efect:
1. hormonul adrenocorticotrop și prolactina
2. calcitonina și parathormonul
3. hormonul adrenocorticotrop și hormonul melanocitostimulator
4. prolactina și ocitocina
5. niciun răspuns corect
Răspuns corect: 13
Efectele parathormonului sunt:
1. stimularea reabsorbției tubulare a fosfaților
2. stimularea reabsorbției calciului în nefronul distal
3. activarea osteoclastelor
4. creșterea absorbției intestinale a calciului
5. niciun răspuns corect
Răspuns corect: 234
Despre un compus din calea glicolizei cu formula moleculară C3H4O putem afirma că:
1. este sintetizat în citoplasmă, în urma unui proces care necesită energie de activare
2. în condiții anaerobe se transformă în acidul lactic
3. în momentul degradării acestuia se sintetizează forma oxidată a coenzimei NAD
4. este produsul final al ciclului Krebs
5. niciun răspuns corect
Răspuns corect: 12
Reglarea funcției gonadelor se face prin:
1. GRH din hipotalamus, care determină eliberarea de FSH și LH din adenohipofiză
2. hormonul luteinizant, care stimulează secreția de androgeni de către celulele interstițiale testiculare Leydig
3. mecanisme de feedback pozitiv și negativ, atât la femeie cât și la bărbat
4. hormonul foliculostimulant, care determină ovulația și apariția corpului galben
5. hormonul foliculostimulant, care stimulează spermatogeneza și dezvoltarea tubilor seminiferi
Răspuns corect: 125
Următoarele procese sunt stimulate de FSH:
1. maturarea foliculului ovarian
2. funcția exocrină a gonadei masculine
3. secreția de testosteron
4. secreția de estrogeni și testosteron
5. spermatogeneza în celulele interstițiale Leydig
Răspuns corect: 12
Care dintre afirmațiile referitoare la celulă sunt adevărate?
1. dimensiunea celulei poate varia și în funcție de starea fiziologică a organismului
2. reprezintă unitatea de bază morfofuncțională și genetică a organizării materiei vii
3. porțiunea hidrofobă a fosfolipidelor formează un bistrat
4. nucleul conține materialul genetic și controlează metabolismul celular
5. conține în plasmalemă fosfolipide dispuse în trei straturi și glucide
Răspuns corect: 124
O moleculă de enzimă:
1. au o zonă activă care interacționează cu substratul și formează produșii finali
2. catalizează mai multe reacții în același timp
3. este o proteină care micșorează energia de activare necesară unei reacții chimice
4. excesul de căldură nu afectează structura fizică a enzimelor
5. niciun răspuns corect
Răspuns corect: 13
Frecvența cardiacă este influențată de următorii hormoni:
1. glucagon
2. adrenalină
3. tiroxină
4. cortizol
5. niciun răspuns corect
Răspuns corect: 23
Despre vitaminele hidrosolubile putem afirma că:
1. riboflavina are rol în respirația celulară și în inflamația pielii
2. nivelul scăzut de biotină duce la pelagră
3. absorbția lor depinde de cinetica ionului de Na
4. nivelul acestora scade în caz de diaree
5. niciun răspuns corect
Răspuns corect: 34
Artera iliacă externă se:
1. află localizată în bazin
2. continuă cu artera tibială posterioară
3. află localizată în torace
4. continuă cu artera femurală
5. continuă cu artera iliacă internă
Răspuns corect: 14
În cadrul unei lucrări practice de anatomie, la examinarea a 3 schelete, se observă:
1. pe partea dreaptă a corpului, 6 oase aparținând antebrațului
2. în total, 18 oase ce aparțin urechii medii
3. în total, scheletul membrelor celor 3 persoane are 126 de oase
4. pe partea dreaptă, 8 oase aparținând centurii pectorale
5. niciun răspuns corect
Răspuns corect: 12
Despre structurile din cavitatea bucală este adevărat că:
1. glandele salivare sunt stimulate atât de către SN simpatic cât și cel parasimpatic
2. glandele salivare au o secreție mai alcalină decât glandele lacrimale
3. molarul primar este adesea primul dinte decidual ce apare
4. premolarul secundar bicuspid erupe în același interval ca cel primar bicuspid
5. niciun răspuns corect
Răspuns corect: 14
La nivelul vulvei se găsesc:
1. glade paravestibulare
2. glande bulbouretrale
3. glande parauretrale
4. glande sebacee
5. niciun răspuns corect
Răspuns corect: 34
Precizați afirmațiile incorecte în legătură cu perechea a V-a de nervi cranieni:
1. are originea aparentă pe partea anterioară a punții
2. originea reală a fibrelor senzitive se găsește în nucleul trigeminal din trunchiul cerebral
3. toate cele trei ramuri conțin dendritele și axonii neuronilor din ganglionul trigeminal
4. fibrele senzitive se distribuie la pielea feței
5. niciun răspuns corect
Răspuns corect: 23
În structura viscerocraniului intră următoarele oase pereche:
1. temporale
2. palatine
3. zigomatice
4. parietale
5. niciun răspuns corect
Răspuns corect: 23
Despre rezistența periferică sunt corecte afirmațiile:
1. este direct proproțională cu lungimea vasului
2. influențează vâscozitatea sângelui
3. crește în arteriolele din tegument dupăstimulare simpatică
4. este maximă la nivelul arteriolelor
5. niciun răspuns corect
Răspuns corect: 134
Testosteronul:
1. nu poate fi secretat în absența testiculelor
2. inhibă producția de LH
3. controlează diferențierea țesuturilor specifice sexului masculin în săptămâna 6 de sarcină
4. nu influențează dezvoltarea caracterelor sexuale primare masculine
5. niciun răspuns corect
Răspuns corect: 12
Referitor la hormonii sistemului reproducător masculin este adevărat că:
1. lobul posterior al hipofizei eliberează hormonii FSH și LH
2. secreția de testosteron este controlată prin LH-ul secretat de hipotalamus
3. testosteronul inhibă producția de LH
4. FSH stimulează maturarea tubilor seminiferi și producerea spermei
5. niciun răspuns corect
Răspuns corect: 34
Despre pulsul arterial, este adevărat că:
1. se datorează creșterii bruște a presiunii sângelui
2. se percepe în spațiul cinci intercostal stâng
3. este produs de sistola ventriculară
4. înregistrarea sa grafică se numește sfigmogramă
5. niciun răspuns corect
Răspuns corect: 134
Despre cobalamină sunt adevărate următoarele, cu excepția:
1. are rol în biocataliza enzimatică
2. în caz de avitaminoză apar dermatite
3. este vitamina B6
4. are rol în hematopoieză
5. niciun răspuns corect
Răspuns corect: 123
Selctați afirmațiile corecte referitoare la glandele salivare:
1. activitatea lor este sub controlul nucleilor salivatori din punte și mezencefal
2. secreția lor conține lizozim, cu rol bactericid
3. secretă salivă vâscoasă prin stimulare simpatică
4. sunt vascularizate de ramuri ale arterei carotide interne
5. pot fi ținta hormonilor MSH și aldosteron
Răspuns corect: 23
La nivelul mușchiului striat, mecanismul de glisare al filamentelor în timpul activității musculare se caracterizează prin:
1. capetele miozinei au rol de punți între filamentele subțiri și groase plasate în sarcomere învecinate
2. filamentele de actină alunecă unul spre celălalt, iar filamentele de miozină rămân pe loc
3. punțile de miozină se comportă ca niște enzime care desfac molecula de ATP
4. lungimea filamentelor groase scade dramatic
5. niciun răspuns corect
Răspuns corect: 23
Reglarea renală a echilibrului acido-bazic:
1. în acidoza respiratorie crește nivelul de CO2 din sânge
2. în alcaloza respiratorie nivelul de HCO din urină crește
3. singurul sistem tampon la nivel renal este sistemul tampon fosfat
4. secreția ionului de H de la nivelul celulelor tubulare renale se face la schimb cu un ion de Na din filtratul glomerular
5. niciun răspuns corect
Răspuns corect: 24
Valvele inimii:
1. separă atriul drept de ventriculul drept - valva tricuspidă
2. determină zgomotul I prin închiderea valvelor semilunare, la finalul diastolei izovolumetrice
3. își anexează mușchii papilari - valvele semilunare
4. își anexează cordaje tendinoase - valvele atrio-ventriculare
5. impun deplasarea sângelui într-un singur sens
Răspuns corect: 145